Uzaicinājums uz ieinteresēto piegādātāju apspriedi RVP 2026/51_AP

Atklātam konkursam
“Lietus kanalizācijas tīklu apkope un remonts, lietus kanalizācijas attīrīšanas iekārtu apkalpošana un pilsētas strūklaku uzturēšana Rēzeknē”

	1
	Pasūtītāja nosaukums
	Rēzeknes valstspilsētas pašvaldības Pilsētvides un attīstības pārvalde
Reģ.Nr.40900034945, 
[bookmark: _Hlk513794455]Adrese: Atbrīvošanas aleja 93, Rēzeknē, LV-4601

	2
	Pasūtītāja kontaktpersona
	Rēzeknes valstspilsētas pašvaldības Centrālās administrācijas Iepirkumu nodaļas iepirkumu speciāliste Dace Ločmele, e-pasts: dace.locmele@rezekne.lv, tālr.64607657.

	3
	Apspriedes tiesiskais pamatojums
	Tiek rīkota apspriede par plānotā iepirkuma nolikumā iekļaujamo informāciju saskaņā ar Publisko iepirkumu likuma 18.panta otro daļu “Pirms iepirkuma sākšanas pasūtītājs var rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām. Pasūtītājs paziņo par apspriedi savā tīmekļvietnē, norādot apspriežamos jautājumus, apspriedes laiku un vietu, veidu, kādā piegādātāji var pieteikties dalībai apspriedē, prasības attiecībā uz apspriedes dokumentēšanu un šīs dokumentācijas publicēšanu”.

	4
	Plānotais iepirkuma 
priekšmets
	4.1. Līguma veids: pakalpojuma līgums.
4.2. Iepirkuma priekšmets: Lietus kanalizācijas tīklu apkope un remonts, lietus kanalizācijas attīrīšanas iekārtu apkalpošana un pilsētas strūklaku uzturēšana Rēzeknē.
4.3. [bookmark: _Hlk133564295]Iepirkuma CPV kods: 90000000-7 (notekūdeņu, atkritumu, tīrīšanas un vides pakalpojumi). 
Papildus CPV kods: 90400000-1 (notekūdeņu pakalpojumi).
4.4. [bookmark: _Hlk133564218]Iepirkuma priekšmets nav sadalīts daļās, jo iepirkuma priekšmets veido vienotu kopumu, tāpēc dalīšana daļās nav administratīvi lietderīga un finansiāli efektīva.
4.5. Līguma izpildes termiņš – 36 (trīsdesmit seši) mēneši no iepirkuma līguma noslēgšanas dienas

	5
	Apspriedes mērķis
	Informēt piegādātājus par plānoto iepirkumu un apzināt potenciālo pretendentu spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto plānoto iepirkuma dokumentāciju un Tehnisko specifikāciju.

	6
	Apspriedes laiks un vieta
	Apspriede paredzēta rakstiskā formā – piegādātājiem jautājumus, komentārus vai ieteikumus par plānotā iepirkuma prasībām sūtīt elektroniski uz kontaktpersonas e-pastu: dace.locmele@rezekne.lv līdz 2026.gada 12.augusta plkst.10.00. Piegādātājiem, iesūtot apspriedei informāciju, jāizvērtē, vai tā ir uzskatāma par komercnoslēpumu vai konfidenciālu informāciju, kas attiecīgi jānorāda.

	7
	Apspriedes dokumentēšana un šīs dokumentācijas publicēšana
	Pasūtītājs pēc uzaicinājuma 6.punktā noteiktā termiņa apkopos piegādātāju iesūtīto informāciju. Apspriedē saņemtā informācija, tostarp atbildes uz jautājumiem, tiks dokumentēta, sagatavojot apspriedes kopsavilkumu.

	8
	Papildu informācija
	Pasūtītājs un tā pārstāvju sniegtā informācija apspriedes prezentācijā un apspriedes laikā ir uzskatāma par plānotu un provizorisku, un tā var būtiski mainīties, izstrādājos iepirkuma dokumentāciju. Minētā informācija nerada juridiskas sekas (tiesības un pienākumus) Pasūtītājam un piegādātājiem.

	9
	Pielikums
	1.pielikums – Informācija par plānotā iepirkuma pamatnosacījumiem 
2.pielikums – Tehniskā specifikācija/ Tehniskais-finanšu piedāvājums (skat.datni “2_piel_Teh_spec-Teh-fin_pied_RVP_2026-51”)
3.pielikums – Finanšu piedāvājums (skat.datni “3_piel_Finansu_piedavajums_RVP_2026-51”)
4.pielikums – Dokumentācijas pilnveides priekšlikumu veidlapa (skat. datni “4_piel_Dok._pilnv._priekslikumi_veidlapa_RVP_2026_51”) 





















1.pielikums 
apspriedes dokumentācijai 
Nr.RVP 2026/51_AP

[bookmark: _Hlk514933750]PIELIKUMS APSPRIEDES NOTEIKUMIEM PAR ATKLĀTU KONKURSU 
“Lietus kanalizācijas tīklu apkope un remonts, lietus kanalizācijas attīrīšanas iekārtu apkalpošana un pilsētas strūklaku uzturēšana Rēzeknē”

1. Prasības un iesniedzamie dokumenti, lai novērtētu pretendenta atbilstību: 
	1.1. 
15.1. Prasības attiecībā uz pretendenta iespējām veikt profesionālo darbību:

	Prasība:
	Iesniedzamais dokuments:

	15.1.1. Pretendents var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas attiecīgi  piedāvā veikt piegādes atbilstoši iepirkuma priekšmetam, un ir iesniegusi piedāvājumu atbilstoši šī nolikuma prasībām.

15.1.2. Pretendents var balstīties uz citu personu spējām, lai apliecinātu, ka tā kvalifikācija atbilst nolikumā noteiktajām prasībām, kā arī piesaistīt apakšuzņēmējus, uzdodot tiem veikt noteiktas līguma daļas.

NB! Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
	a) Pretendenta pieteikums dalībai atklātā konkursā (nolikuma <..>.pielikums).
b) Informācija par piegādātāju apvienības dalībniekiem, ja pretendents ir piegādātāju apvienība (nolikuma <..>.pielikums), informācija par apakšuzņēmējiem un personām, uz kuru iespējām balstās, ja pretendents tādus piesaista (nolikuma <..>.pielikums).
c) Ja pretendents ir piegādātāju apvienība, papildus jāiesniedz piegādātāju apvienības dalībnieku, kas plāno piedalīties iepirkuma līguma izpildē, ja pretendentam tiks piešķirtas līguma slēgšanas tiesības, apliecinājumi par piekrišanu piedalīties iepirkuma procedūrā.
a) Piedāvājumu vērtēšanas gaitā pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi (saskaņā ar nolikuma <..>. pielikumu), ja tas nav sākotnēji ietverts piedāvājumā.

	15.1.3. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt pakalpojumus atbilstoši nolikuma prasībām.

Šī prasība attiecas arī uz norādītajiem apakšuzņēmējiem un personām, uz kuru iespējām pretendents balstās.
	a) Pasūtītājs patstāvīgi pārbaudīs konkrētās prasības izpildi attiecībā uz Latvijas Republikas Uzņēmumu reģistrā reģistrēto pretendentu, iegūstot informāciju publiskajā datu bāzē www.ur.gov.lv vai Valsts ieņēmumu dienesta Nodokļu maksātāju reģistrā www.vid.gov.lv (ja pretendents ir fiziska persona). Atsevišķi dokumenti papīra formātā Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā reģistrētiem pretendentiem nav jāiesniedz.
b) Ārvalstī reģistrētam pretendentam, tā apakšuzņēmējiem un personām, uz kuru iespējām pretendents balstās, kas nav reģistrēts Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā, reģistrācijas fakts ir jāapliecina atbilstoši attiecīgās valsts nosacījumiem (piemēram, pievienojot attiecīgajā ārvalstī reģistrācijas/ licencēšanas/ sertificēšanas faktu apliecinoši dokumenti, ja attiecīgās valsts normatīvie akti tādu pieprasa, vai norādot publiski pieejamu reģistru, kur pasūtītājs varētu pārliecināties par reģistrācijas faktu).

	14.1.4. Pretendents apliecina, ka iepirkuma līguma izpildē nebūs:
a) ietvertas Krievijas Federācijas un Baltkrievijas Republikas izcelsmes preces un pakalpojumi;
b) iesaistītas Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, noteikumu 5.k panta 1.punktā minētās personas .
	Pretendenta pieteikums par piedalīšanos iepirkumā, kas satur minētos apliecinājumus, un ir parakstīts (nolikuma <..>.pielikums).

	15.2. Prasības attiecībā uz pretendenta saimniecisko un finansiālo stāvokli: netiek izvirzītas

	15.3. Prasības attiecībā uz pretendenta tehniskajām un profesionālajām spējām:

	Prasība:
	Iesniedzamais dokuments:

	14.3.1. Pretendentam iepriekšējo 3 (trīs) gadu laikā ir pieredze, kas atbilst zemāk norādītajām prasībām (slīprakstā).
NB! Ar iepriekšējiem 3 (trīs) gadiem, skaitot līdz piedāvājuma iesniegšanas dienai, ir saprotams sekojošs termiņš – 2023., 2024., 2025.gads un 2026.gada posms līdz piedāvājuma iesniegšanas dienai.
	Informācija par iepriekšējo 3 (trīs) gadu laikā sniegtajiem pakalpojumiem saskaņā ar pieredzes apliecinājuma veidlapu (nolikuma <..>.pielikums). Veidlapā norādīt sniegtā pakalpojuma aprakstu, līguma izpildes laiku un pasūtītājus, kā arī pievienojot pasūtītāju izsniegtās atsauksmes vai citus dokumentālus pierādījumus, kas apliecinātu pretendenta pieredzes atbilstību iepirkuma nolikuma prasībām. 

	Par atbilstošu prasībām (Nolikuma 15.3.1.punkts) tiks atzīta sekojoša pieredze:  
Izpildīts vismaz 1 (viens) līgums, kura ietvaros veikta:
1) lietus kanalizācijas tīklu apkope un/vai remonts;
un 
2) strūklakas uzturēšana.
NB! Pieredze līgumu izpildē var būt apliecināta vairāku līgumu ietvaros, t.i. katra no prasībām (1) un 2) apakšpunkts) var būt izpildīta atsevišķā līgumā (katra prasība cita līguma ietvaros), vai apvienojot (divas prasības viena līguma ietvaros).

	14.3.2. Pretendenta rīcībā ir visi pakalpojuma sniegšanai nepieciešamie tehniskie un personāla (kvalificēts personāls) resursi un nepieciešamie tehniskie līdzekļi savlaicīgai un kvalitatīvai līguma izpildei atbilstoši tehniskās specifikācijas prasībām.
	Pretendentam jānodrošina iepirkuma līguma izpildei nepieciešamo tehnisko aprīkojumu – hidrodinamisko mašīnu, riteņu ekskavatoru, asinizācijas mucu un TV inspekcijas iekārtu kanalizācijas tīkliem, kuriem jābūt pretendenta rīcībā visa līguma izpildes laikā.
Jāiesniedz informācija par līguma izpildei nepieciešamo tehnisko aprīkojumu saskaņā ar nolikuma <..>.pielikumā esošo veidlapu. 

	14.3.3. Ja pretendents balstās uz citu personu tehniskajām un profesionālajām spējām, tam jāpierāda pasūtītājam, ka tā rīcībā būs nepieciešamie resursi.

NB! Atbilstoši Publisko iepirkumu likuma 46.panta ceturtās daļas noteikumiem Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Jāiesniedz nolikuma <..>.pielikumā esošo dokumentu. To aizpildot, jāņem vērā formā sniegtie norādījumi un skaidrojumus, kā arī noteikumus papildus dokumentu iesniegšanai.



2. Piedāvājuma izvērtēšanas kritērijs:
2.1. Pasūtītājs piešķirs līguma slēgšanas tiesības saimnieciski visizdevīgākajam piedāvājumam, kurš tiks noteikts, ņemot vērā tikai cenu (piedāvājums ar viszemāko cenu). 

2.2. Gadījumā, ja pretendentu, kuriem būtu piešķiramas līguma slēgšanas tiesības, piedāvājuma kopējās cenas (piedāvātās līgumcenas) būs vienādas, līguma slēgšanas tiesības tiks piešķirtas atklātas izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš.


